# **DECIZIA ETAPEI DE ÎNCADRARE**

## Nr. număr din 10..2017

Ca urmare a solicitării de emitere a acordului de mediu adresate de **COMUNA MANASTIREA HUMORULUI**, cu sediul în com. Manastirea Humorului, judetul Suceava, , înregistrată la APM Suceava cu nr. 11175/17.10.2017, în baza:

-**Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;

**-Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Suceava decide, ca urmare a consultărilor desfăşurate în cadrul şedinţei Comisiei de Analiză Tehnică din data de 24.10.2017, că proiectul **Extinderea si reabilitarea sistemului de canalizare în comuna Manastirea Humorului, judeţul Suceava**propus a fi amplasat în comuna Manastirea Humorului, jud. Suceava nu se supune evaluării impactului asupra mediului şi nu se supune evaluării adecvate.

Justificarea prezentei decizii:

**I.** Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

a) proiectul se încadrează în prevederile Hotărârii Guvernului nr. 445/2009, anexa nr. 2, pct. 10, lit. b;

b) Conform criteriilor de selecţie din Anexa 3 la HG nr. 445/2009:

**1.Caracteristicile proiectului**

a) mărimea proiectului

***Situatia existenta:***

***SISTEMUL DE CANALIZARE A APELOR UZATE DIN COMUNA MÂNĂSTIREA HUMORULUI*** se compune din reţea de canalizare dispusă pe o lungime totală de LRC=18168m din care 13508 m retea existenta si 4668 m extindere, 3 cămine de pompare ape uzate (fiecare cămin de pompare apă uzată dotat cu P+1 pompe cu tocător – 6 pompe, respectiv 2 pompe pentru fiecare cămin de pompare: 1A+1R) şi o statie de epurare a apelor uzate.

Apele uzate sunt preluate prin intermediul a 23 canale (conducte) colectoare şi transportate la statia de epurare a apelor uzate.

Reţeaua de canalizare are următoarea structură:

-1 canal colector principal CP;

-11 canale colectoare secundare CS de ordinul I;

-11 canale colectoare secundare CS de ordinul II;

-3 staţii-cămine de pompare apă uzată;

-conductele de refulare aferente pompărilor, Lref=1126 m.

Caracteristici retea de canalizare existenta



Caracteristici conducte de refulare camine de pompare



Prin raportul de expertiză au fost identificate 274 de cămine, dintr-un total de 476 de cămine. Aproape în totalitate (excepție fac 4-5 buc.) sunt realizate din tuburi PVC, tuburi gofrate, de diametre maxim 400mm; Multe din cele 274 buc. sunt colmatate parțial sau în totalitate. La o parte din aceste cămine placa de beton de la partea superioară nu există sau este deplasată. Multe din cămine sunt evident înclinate;

Colectorul CS3 care deservește localitatea Pleșa, practic este întrerupt la nivelul podului care traversează pârâul Humor; la nivelul anului 2011 podul a cedat, conducta fiind fixată de acesta a cedat și ea; pentru rezolvarea situației s-a propus amplasarea unei stații de pompare apă uzată (nr.3) care prin refulare va subtraversa pârâul Humor;

Colectorul CS4 care traversează pârâul Humor în zona căminului CIV54 de pe DJ177 , conform măsurătorilor efectuate la nivelul cotelor din cămine, a impus amplasarea stației de pompare apă uzată nr.2;

*Statia de epurare existenta*:Starea și funcționarea stației de epurare este normală, nu sunt necesare intervenții.

**Extinderea si reabilitarea retelei de canalizare:**

*Colectorul secundar de ordin I C.S.1 extindere*, din tuburi de PVC SN4, cu Ø 315 mm,L=1167m, colectează apele uzate de la toţi consumatorii situaţii pe traseul stradal parcurs, transportându-le gravitaţional către C.P.1 care ridică apele prin conducta de refulare (lungime 878 m, PEID, PE100, De160mm, PN6, SDR26) în căminul CIV 4 situat pe colectorul principal C.P. existent.

*Colectorul secundar de ordin I C.S.2 extindere*, din tuburi de PVC SN4, cu Ø 200 mm, L=288 m, colectează apele uzate de la toţi consumatorii situaţii pe traseul stradal parcurs, transportându-le gravitaţional catre colectorul secundar de ordin I C.S.1 existent.

*Colectorul secundar de ordin I C.S.3 extindere*, se va realiza din tuburi de PVC SN4, cu Ø 200 mm, L=241 m, colectează apele uzate de la toţi consumatorii situaţii pe traseul stradal parcurs, transportându-le gravitaţional catre colectorul secundar de ordin I C.S.1 existent.

*Colectorul secundar de ordin I C.S.4 extindere*, se va realiza din tuburi de PVC SN4, cu Ø 200 mm, L=217 m, colectează apele uzate de la toţi consumatorii situaţii pe traseul stradal parcurs, transportându-le gravitaţional catre colectorul secundar de ordin II C.S.2.2 existent.

*Colectorul secundar de ordin I C.S.5 extindere*, se va realiza din tuburi de PVC SN4, cu Ø 200 mm, L=711 m, colectează apele uzate de la toţi consumatorii situaţii pe traseul stradal parcurs, transportându-le gravitaţional catre caminul CIV61 de pe colectorul secundar de ordin I C.S.2 existent.

*Colectorul secundar de ordin II C.S.5.1 extindere*, se va realiza din tuburi de PVC SN4, cu Ø 200 mm, L=163 m, colectează apele uzate de la toţi consumatorii situaţii pe traseul stradal parcurs, transportându-le gravitaţional catre caminul CIV69 de pe colectorul secundar de ordin I C.S.5 extindere.

*Colectorul secundar de ordin I C.S.6 extindere*, se va realiza din tuburi de PVC SN4, cu Ø 200 mm, L=688 m, colectează apele uzate de la toţi consumatorii situaţii pe traseul stradal parcurs, transportându-le gravitaţional catre colectorul secundar de ordin II C.S.2.7 existent.

*Colectorul secundar de ordin I C.S.7 extindere*, se va realiza din tuburi de PVC SN4, cu Ø 200 mm, L=67 m, colectează apele uzate de la toţi consumatorii situaţii pe traseul stradal parcurs, transportându-le către C.P.3 care ridică apele prin conducta de refulare (lungime 878 m, PEID, PE100, De160mm, PN6, SDR26) în căminul CIV127 situat pe colectorul secundar de ordin I C.S.2 existent.

Caracteristici extindere retea de canalizare



Prin proiect se colectează şi tratează apele uzate din localitățile Mănăstirea Humorului și Pleșa;

Debitele caracteristice ale staţiei de epurare sunt:

-Quz zi med = 218 mc/zi;

-Quz zi max = 284 mc/zi;

-Quz orar max = 24,1 mc/h;

-Quz orar min = 2,96 mc/h.

Starea și funcționarea stației de epurare este normală, nu sunt necesare intervenții.

*Caminele de vizitare: toate cele 476 buc. Camine din beton vor fi inlocuite conform standardelor in vigoare.*

*Lucrari speciale:*

-subtraversarea pr. Humor a conductei de refulare aferenta camin/statie de pompare 1 se va face sub nivelul adancimii de afluiere, conducta de refulare fiind introdusa intr-o conducta de protectie; ansamblu conducta de refulare si conducta de protectie se va ingloba intr-un masiv de beton, a carui creasta se va afla sub adancimea de afluiere in sectorul de albie respectiv.

- subtraversarea pr. Humor a conductei de refulare aferenta camin/statie de pompare 3 se va face sub nivelul adancimii de afluiere, conducta de refulare fiind introdusa intr-o conducta de protectie; ansamblu conducta de refulare si conducta de protectie se va ingloba intr-un masiv de beton, a carui creasta se va afla sub adancimea de afluiere in sectorul de albie respectiv.

b) cumularea cu alte proiecte:- nu este cazul.

c) utilizarea resurselor naturale: se vor utiliza materiale locale pentru apărările de mal dacă este cazul.

d) producţia de deşeuri: deşeurile menajere şi reciclabile, vor fi stocate selectiv şi predate către societăţi autorizate din punct de vedere al mediului pentru activităţi de colectare/valorificare/eliminare;

e) *emisiile poluante, inclusiv zgomotul şi alte surse de disconfort*: în perioada lucrărilor de execuţie zgomotul va fi generat de utilajele şi mijloacele de transport, nefiind afectate zonele locuite;

f)  *riscul de accident*: pe perioada execuţiei şi funcţionării obiectivului este redus, nu se utilizează substanţe periculoase, alimentarea utilajelor cu carburanţi se face numai la staţiile de distribuţie carburanţi autorizate.

**2. Localizarea proiectului**

2.1 *utilizarea existentă a terenului*: conform certificatului de urbanism nr. 47/15.03.2017 eliberat de Consiliul Judetean Suceava, terenul este situat atât în intravilanul cât şi în extravilanul comunei Manastirea Humorului.

2.2 *relativa abundenţă a resurselor naturale din zonă, calitatea şi capacitatea regenerativă a acestora:* nu este cazul.

*2.3 capacitatea de absorbţie a mediului, cu atenţie deosebită pentru:*

a) zonele umede – nu este cazul;

b) zonele costiere – nu este cazul;

c) zonele montane şi cele împădurite – nu este cazul;

d) parcurile şi rezervaţiile naturale – nu este cazul;

e) ariile clasificate sau zonele protejate prin legislaţia în vigoare, cum sunt: zone de protecţie a faunei piscicole, bazine piscicole naturale şi bazine piscicole amenajate: nu este cazul.

f) zonele de protecţie speciale – nu este cazul;

g) ariile în care standardele de calitate a mediului stabilite de legislaţia în vigoare au fost deja depăşite – nu este cazul;

h) peisajele cu semnificaţie istorică, culturală şi arheologică – nu este cazul;

i) ariile dens populate – nu este cazul.

**3. Caracteristicile impactului potenţial**

*a). Extinderea impactului, aria geografică şi numărul de pesoane afectate* – lucrările nu vor avea un impact negativ asupra factorilor de mediu şi nu vor crea un disconfort pentru populaţie pe perioada execuţiei lucrărilor;

*b). Natura transfrontieră a impactului* – lucrările propuse nu au efecte transfrontieră;

*c). Mărimea şi complexitatea impactului* - impactul va fi redus, atât pe perioada execuţiei proiectului, cât şi în perioada de funcţionare.

*d). Probabilitatea impactului* – impact redus, pe perioada de execuţie şi în perioada de funcţionare a obiectivului;

*e). Durata, frecvenţa şi reversibilitatea impactului* – impact redus, pe perioada de execuţie şi în perioada de funcţionare a obiectivului

**II.** Motivele care au stat la baza luării deciziei etapei de încadrare în procedura de evaluare adecvată sunt următoarele:

- nu este cazul.

**Condiţiile de realizare a proiectului:**

- investiţia se va realiza cu respectarea documentaţiei tehnice depuse precum, a legislaţiei de mediu în vigoare şi a avizelor menţionate în Certificatul de urbanism nr. 47/15.03.2015, emis de Consiliul Judetean Suceava. Se vor obţine toate avizele prevăzute în certificatul de urbanism;

- conform art. 22, alin 1 din HG nr. 445/2009, în situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea pentru protecţia mediului emitentă asupra acestor modificări;

-se vor respecta cu stricteţe limitele şi suprafeţele de lucru, modul de depozitare a materialelor şi a rutelor alese pentru transport.

- se vor amenaja locuri de stocare în condiţii de siguranţă pentru mediu şi sănătatea umană a deşeurilor ce vor rezulta din executarea lucrărilor şi se va asigura gestionarea corespunzătoare a acestora în conformitate cu prevederile Legii nr. 211/2011 cu completarile si modificarile ulterioare. Deşeurile reciclabile colectate pe categorii, conform prevederilor legale, se vor valorifica către firme specializate în colectare/reciclare. Deşeurile menajere se vor colecta şi preda la operatorii locali de salubritate autorizaţi.

- la finalizarea lucrărilor se vor îndepărta resturile de materiale şi se va reface cadrul natural afectat de execuţia lucrărilor; toate suprafeţele de teren afectate vor fi refăcute şi redate la folosinţa iniţială;

- neafectarea calităţii factorilor de mediu pe perioada derulării lucrărilor investiţiei şi după punerea în funcţiune a obiectivului;

**Condiţii impuse pentru organizarea de şantier**:

- se va avea în vedere execuţia rapidă a lucrărilor şi încadrarea în termenul de realizare a investiţiei,

- utilajele de construcţii se vor alimenta cu carburanţi numai de la staţii de distribuţie carburanţi autorizate;

- întreţinerea utilajelor/mijloacelor de transport (spălarea lor, efectuarea de reparaţii, schimburile de ulei) se vor face numai la service-uri autorizate;

- titularul are obligaţia de a urmări modul de respectare a legislaţiei de mediu în vigoare pe toată perioada de execuţie a lucrărilor şi să ia toate măsurile necesare pentru a nu se produce poluarea apelor subterane, de suprafaţă, a solului sau a aerului.

Titularul proiectului are obligaţia de a notifica Agenţia pentru Protecţia Mediului Suceava dacă intervin elemente noi necunoscute şi asupra oricărei modificări ale condiţiilor care au stat la baza emiterii prezentei, înainte de realizarea modificării.

Prezenta decizie se poate revizui, în cazul în care se constată apariţia unor elemente noi, necunoscute la data emiterii .

Prezenta decizie este valabilă pe toată perioada de aplicare a proiectului.

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV,**

**Ing. Vasile Oşean**

**Şef Serviciu Avize, Acorduri, Autorizaţii, Întocmit,**

**Ing. Constantin Burciu Ing. Angela Ignatescu**